Bohumil Kubát

Bohumil Kubát (14. helmikuuta 1935 Česká Třebová – 12. toukokuuta 2016) oli Tšekkoslovakiaa kilpaurallaan edustanut vapaapainija, kreikkalais-roomalaisen tyylin painija ja olympiamitalisti.

Kummankin painityylin raskaimmissa painoluokissa kilpaillut Kubát voitti kreikkalais-roomalaisella tyylillä painoluokassa yli 87 kg olympiapronssia Roomassa 1960 missä hän kilpaili muun muassa suomalaista Viktor Ahventa vastaan. Seuraavana vuonna Kubát sijoittui MM-kilpailuissa neljänneksi. Vuosina 1963–1967 hän kilpaili vapaapainissa viisissä arvokilpailuissa ja sijoittui joka kerta neljänneksi tai viidenneksi. Neljännen sijan hän saavutti muun muassa yli 97 kg:n sarjassa Tokion kesäolympialaisissa 1964.International Wrestling DatabaseOlympics at Sports-Reference.com

 Lähteet 
 Kubat, Bohumil (CSR) International Wrestling Database 
 Bohumil Kubát Bio, Stats and Results  Olympics at Sports-Reference.com 

 Viitteet 

Luokka:Tšekkoslovakialaiset kreikkalais-roomalaisen tyylin painijat
Luokka:Tšekkoslovakialaiset vapaapainijat
Luokka:Tšekkoslovakialaiset olympiamitalistit
Luokka:Vuonna 1935 syntyneet
Luokka:Vuonna 2016 kuolleet